Page:Beowulf (Wyatt).djvu/70

46

beloren lēofumæt þām lind-plegan, bearnum ond brōðrum;hīe on gebyrd hruron gāre *wunde;þæt wæs gēomuru ides. Nalles hōlingaHōces dohtor meotod-sceaft bemearn,syþðan morgen cōm, ðā hēo under sweglegesēon meahte morþor-bealo māga,þǣr hē[o] ǣr mǣste hēold worolde wynne.Wīg ealle fornam Finnes þegnas,nemne fēaum ānum, þæt hē ne mehteon þǣm meðel-stede wūg Hengestewiht gefeohtan, ne þā wēa-lāfewīge forþringan þēodnes ðegne;ac hig him geþingo budon, þæt hīe him ōðer fleteal gerȳmdon, healle ond hēah-setl,þæt hīe healfie geweald wið Eotena bearnāgan mōston, ond æt feoh-gyftumFolcwaldan sunu dōgra gehwylceDene weorþode, Hengestes hēaphringum wenede, efne swā swīðesinc-gestrēonum fǣttan goldes,swā hē Frēsena cyn on bēor-selebyldan wolde. Ðā hīe getrūwedonon twā healfa fæste frioðu-wǣre;Fin Hengeste elne unflitmeāðum *benemde, þæt hē þā wēa-lāfeweotena dōme ārum hēolde,þæt ðǣr ǣnig mon wordum ne worcumwǣre ne brǣpe, ne þurh inwit-searoǣfre gemǣnden, ðēah hīe hira bēag-gyfanbanan folgedon